CAKI.dk :: Ny pulje til udgivelse af musikværker
Statens Kunstfonds Projektstøtteudvalg for Musik opslår nu pulje for udgivelse af nytænkte musikværker. Ansøgningsfrist er den 29. april 2015.
Enkeltpersoner, orkestre, bands, projektgrupper og organisationer kan nu søge Statens Kunstfonds nye projektpulje for nytænkte musikalske udgivelser. Puljen har til formål at støtte kunstneriske projekter, der er i særlig grad udnytter deres udgivelsesmedium f.eks. via tværkunstneriske musikprojekter, installationer, apps, musikfilm mm.
Udvalget vægter:
Klare overvejelser om sammenhængen mellem form og indhold, herunder udnyttelse af det valgte udgivelsesmedium
At der er et tilskudsbehov på mindst 100.000 kr.
Der gives ikke tilskud til værker, der er udgivet inden ansøgningsfristen, almindelige cd/ep/albumudgivelser samt kunstneriske projekter, der vurderes til at kunne realiseres på almindelige markedsvilkår.
Ansøgningsfrist er den 29. april 2015. Få mere info og hent ansøgningsskema her.